Source: https://www.radioclick.ro/stiri-pe-scurt-27-ianuarie-2017/
Timestamp: 2018-02-24 15:55:28+00:00

Document:
Stiri pe scurt 27 Ianuarie 2017
Radio Click Romania - asculta live muzica noua, oldies > Stiri > Stiri pe scurt 27 Ianuarie 2017
ianuarie 27, 2017 Stiri27 Ianuarie 2017, Radio Click Romania, Stiri pe scurt 27 Ianuarie 2017, stiri scurteKiss
Radio Click Romania va ofera cele mai noi si cele mai importante Stiri pe scurt 27 Ianuarie din Romania si nu numai, ramaneti aproape.
Ministerul Apararii Nationale (MApN) anunta ca cinci studenti de la Academia Tehnica Militara au fost raniti, de declansarea accidentala a unui dispozitiv pirotehnic, în timp ce sustineau colocviul la specialitatea Sisteme de armament. Unul dintre raniti este internat la Spitalul Universitar de Urgenta Militar Central “Dr. Carol Davila”, în timp ce ceilalti patru sunt tratati în regim ambulatoriu. Starea studentului ranit este stabila, fiind internat la Sectia de Chirurgie Plastica si microchirurgie reconstructiva în vederea continuarii tratamentului de specialitate. Incidentul este cercetat de o comisie de specialisti numita de comandantul academiei.
O adolescenta în vârsta de 16 ani a murit, dupa ce a fost lovita de o masina pe trecerea de pietoni pe DN1B, în localitatea prahoveana Chitorani. În acest caz a fost deschis un deschis un dosar penal pentru ucidere din culpa. În urma impactului, fata a fost proiectata într-un TIR care venea de pe contrasens. Adolescenta a murit la scurt timp.
Un incendiu a avut loc, la o camera tehnica de la intrarea în parcarea Sun Plaza, un barbat care se afla în interior fiind dus la spital, inconstient. Alte trei persoane au fost asistate de SMURD însa fara a fi nevoie de internare. Potrivit pompierilor au ars vestiare, elemente de mobilier, flacarile fiind extinse pe o suprafata de 20 metri patrati de la intrarea în parcare, la nivelul -1. Este vorba despre o camera tehnica în care se afla un barbat de 55 de ani, acesta fiind expus la fum si având arsuri la nivelul fetei, a fost gasit inconstient, fiind transportat la spitalul Bagdasar Arseni din Capitala. Alte trei persoane au fost asistate de medicii SMURD dar nu au avut nevoie sa fie transportate la spital.
Producatorul american de autovehicule Ford îsi va rasplati angajatii care lucreaza cu ora cu un bonus de 9.000 de dolari, în contextul în care compania a realizat al doilea cel mai bun profit înainte de taxe, care a ajuns la 10,4 miliarde de dolari. Cei 56.000 de muncitori care lucreaza cu ora vor primi un bonus de 9.000 de dolari, în medie, datorita profitului realizat de companie în America de Nord. Ford a anuntat ca va anula planurile pentru fabrica din Mexic si îsi va extinde operatiunile la fabrica Flat Rock din Michigan. Cea mai mare parte din profitul Ford este generata de vânzarile din America de Nord. Fabricile europene au contribuit cu 1,2 miliarde de dolari, ceea ce reprezinta un record.
Un numar de 16 dintre cei 17 suspecti audiati în ultimele ore de catre procurorii DIICOT Arad în cazul retelei de traficanti de migranti pe ruta Turcia-România-Ungaria-Germania au fost retinuti pentru 24 de ore, în vreme ce un alt suspect, prins ulterior, va fi adus la audieri. Potrivit ancheatorilor, dintre cei 20 de suspecti identificati a mai fost prinsa o persoana, care va fi adusa la Arad pentru a fi audiata, iar alte doua persoane sunt cautate în continuare. Cel de-al 18-lea suspect a fost prins în cursul noptii în punctul de trecere a frontierei Nadlac, când încerca sa intre în tara.
Procurorii DIICOT Arad au facut, 25 de perchezitii în Bucuresti, Botosani, Dolj, Giurgiu, Salaj si Timis într-un dosar privind destructurarea unei grupari specializate în traficul de migranti pe ruta Turcia – România – Ungaria. Surse apropiaze anchetei au declarat ca migrantii plateau mii de euro pentru a ajunge în Germania, iar o familie sustinea ca a platit 40.000 de euro pentru a fi trecuta din Turcia în Bulgaria. Daca vor fi gasiti vinovati, traficantii risca pâna la 10 ani de închisoare.
PSD îsi pune în practica programul de guvernare pe datorie. Pentru început, cu o prima transa de 30 de miliarde de lei, adica 6,6 miliarde de euro, pentru primarii, din credite de angajament pentru Programul National de Dezvoltare Locala de la Ministerul Dezvoltarii, condus de Sevil Shhaideh. Fondurile au fost aprobate printr-o ordonanta de urgenta, vinerea trecuta. În aceasta baza se pot încheia contracte de finantare multianuale pe perioada 2017-2020. Acestea sunt trecute distinct în buget.
Creditele de angajament sunt secretul PSD pentru a se putea încadra în deficitul bugetar pentru anul în curs, fiind vorba de cheltuieli ce pot fi angajate în plus fata de cele bugetate si trecute în contul datoriei publice. Numai alocarea de de la Dezvoltare reprezinta 3,6% din PIB-ul estimat pentru anul în curs. Formula a fost folosita si pentru completarea bugetului de la Ministerul Apararii Nationale, astfel încât per total acesta sa poata angaja cheltuieli de 2% din PIB, asa cum PSD a prevazut în programul de Guvernare.
Preturile marfurilor ar putea creste în 2017, dupa cinci ani de scaderi, din mai multe motive, printre care reducerea productiei de petrol convenita de OPEC în noiembrie. Ramân unele incertitudini, printre care noile politici ale administratiei SUA, directia dolarului, dobânda Fed si ritmul cresterii economice din China, spune Hansen. Indicele Bloomberg Commodity a crescut cu 13% anul trecut, iar factorii ce au sustinut asta sunt înca prezenti în sectorul energetic, la metalele pretioase si în domeniul marfurilor agricole, acolo unde a existat presiune ani buni. Hansen crede ca sectorul energetic va evolua lent spre niveluri mai mari de pret. China va continua sa alimenteze cererea de marfuri, dar nu la fel de puternic ca în trecut. Va fi un nou tip de cerere, bazata mai mult pe dezvoltarea consumului, nu pe marfuri pentru industria grea.
Un barbat în vârsta de 50 de ani din municipiul Bistrita a fost gasit mort, în propria locuinta, dupa ce aceasta a fost cuprinsa de flacari. Conform Inspectoratului pentru Situatii de Urgenta Bistrita-Nasaud, pompierii au fost solicitati, sa intervina la etajul patru al unui bloc de locuinte din municipiul Bistrita, dupa ce unul dintre apartamente a fost cuprins de flacari. Primii care au intervenit au fost vecinii, care au spart usa apartamentului cuprins de flacari, însa nu au reusit sa gaseasca pe nimeni locuinta, din cauza fumului dens. La locul incendiului au intervenit trei autospeciale ale Inspectoratului pentru Situatii de Urgenta Bistrita si doua echipaje SMURD, locatarii din întreg imobilul fiind evacuati. La fata locului urmeaza sa ajunga si criminalistii pentru a continua cercetarile în acest caz.
Unui calator i s-a facut rau în metrou, la fata locului intervenind doua echipaje de la Ambulanta. Timp de câteva zeci de minute, metroul a circulat doar pe un singur sens între Distror 2 si Timpuri Noi. Circulatia a fost reluata pe ambele sensuri. Dupa mai bine de o ora în care i-au fost aplicate manevrele de resuscitare, un barbat de 55 de ani a murit dupa ce i s-a facut rau la statia de metrou Mihai Bravu. Timp de aproximativ o ora, cirulatia la metrou a fost îngreunata, circulându-se doar pe un singur sens. Exista suspiciunea de infact miocardic, dar cauza exacta va fi stabilita de medicii legisti.
Managerii din domeniile constructii si comert au declarat, ca în trimestrul I din acest an vor mentine preturile, dar ar putea reduce numarul de salariati. Managerii din industrie si servicii nu anticipeaza schimbari majore. În cadrul anchetei de conjunctura din luna ianuarie 2017, managerii din industria prelucratoare preconizeaza pentru urmatoarele trei luni, relativa stabilitate a volumului productiei (sold conjunctural +3%). Pentru activitatea de fabricare a autovehiculelor de transport rutier, a remorcilor si semiremorcilor se va înregistra tendinta de crestere (sold conjunctural +31%), în timp ce pentru activitatea de fabricare a hârtiei si a produselor din hârtie, tendinta va fi de scadere (sold conjunctural -23%).
Pentru preturile produselor industriale se prognozeaza relativa stabilitate în urmatoarele trei luni (sold conjunctural +3%). Referitor la numarul de salariati se estimeaza relativa stabilitate, soldul conjunctural fiind de +3% pe total industrie prelucratoare. Potrivit estimarilor din luna ianuarie 2017, în activitatea de constructii se va înregistra, în urmatoarele trei luni, scadere a volumului productiei (sold conjunctural -22%). Managerii estimeaza scadere moderata a numarului de salariati (sold conjunctural -15%). În ceea ce priveste preturile lucrarilor de constructii se preconizeaza relativa stabilitate a acestora (sold conjunctural -1%).
În sectorul comert cu amanuntul managerii au estimat pentru urmatoarele trei luni, tendinta de scadere a activitatii economice (sold conjunctural -22%). Volumul comenzilor adresate furnizorilor de marfuri de catre unitatile comerciale va înregistra scadere (sold conjunctural -17%). Angajatorii prognozeaza pentru urmatoarele trei luni o scadere a numarului de salariati (sold conjunctural -20%). Pentru urmatoarea perioada, managerii societatilor comerciale estimeaza relativa stabilitate a preturilor de vânzare cu amanuntul (sold conjunctural 0%). Conform estimarilor din luna ianuarie 2017, cererea de servicii (cifra de afaceri) va cunoaste relativa stabilitate în urmatoarele trei luni. În sectorul de servicii se estimeaza relativa stabilitate a numarului de salariati (sold conjunctural +2%). Conform opiniei managerilor, preturile de vânzare sau de facturare ale prestatiilor vor avea tendinta de relativa stabilitate (sold conjunctural +2%).
Fostul ministru al Sanatatii, Vlad Voiculescu, sustine ca majoritatea contractelor pentru vaccinuri dateaza din 2014-2015, fiind favorabile distribuitorului, nu si ministerului. Reactia vine dupa ce Florian Bodog a declarat ca a gasit o situatie “dezastruoasa” privind vaccinurile. Fostul ministru sustine ca în prezent exista probleme legate de contractele semnate de Ministerul Sanatatii cu distribuitorii înca din 2014, precizând ca acestea sunt formulate astfel încât distribuitorul sa fie în avantaj.
Inspectoratul Scolar Timis si conducerea Liceului Tehnologic “Aurel Vlaicu” din Lugoj au început o ancheta dupa ce un elev de clasa a IX-a fost batut cu pumnii si picioarele, iar la un moment dat a fost dobort la pamânt de catre alti colegi, într-o sala de clasa. Un filmulet cu întreaga scena a fost postat pe Internet. Astfel, în imagini se observa cum un elev este palmuit de catre un coleg, iar apoi lovit cu pumnii mai ales în zona fetei. La un moment dat, victima este doborâta la pamânt, iar agresorul si un alt elev o lovesc cu picioarele.
Elevii implicati în incident sunt colegi de clasa, înscrisi în clasa a IX-a la o clasa profesionala. Aura Danielescu spune ca agresorul repeta clasa a IX-a, dupa ce a fost sanctionat disciplinar cu scaderea notei la purtare. Aura Danielescu a adaugat ca se face o ancheta în unitatea de învatamânt pentru a se afla unde erau profesorii de serviciu atunci când elevul a fost batut, dar si de ce conducerea scolii a aflat de incident doar joi seara.
România trebuie sa continue demersurile privind apararea si securitatea, pentru a realiza capabilitati de aparare credibile si a creste capacitatea operationala a fortelor armate, prin alocarea resurselor bugetare necesare si în conformitate cu NATO si UE. Gabriel Les a precizat în cadrul sedintei ca redresarea bugetelor apararii si înscrierea acestora pe o tendinta ascendenta sunt esentiale si credibilitatea NATO va depinde, în final, de alocarea de catre statele membre a resurselor necesare pentru asigurarea capabilitatilor militare de care avem nevoie într-un context de securitate atât de complex cum este cel de astazi, reiterând faptul ca tara noastra este ferm angajata în aceasta directie.
Ceasul Apocalipsei, care este considerat un indicator al probabilitatii distrugerii civilizatiei umane, a fost dat înainte cu o jumatate de minut înainte, fiind astazi la cel mai apropiat nivel de sfârsitul lumii din ultimii 64 de ani. Organizatia care se ocupa de acest ceas simbolic pentru soarta omenirii, Bulletin of Atomic Scientists, si-a motivat decizia de a da înainte ceasul ca urmare a “deteriorarii peisajului de securitate globala în 2016 din cauza inabilitatii comunitatii internationale de a aborda în mod eficient cele mai presante amenintari existentiale la adresa omenirii, arsenalul nuclear si schimbarile climatice”.
Ministerul Finantelor a anuntat ca plafonul pentru acest an al garantiilor care pot fi emise pentru Programul Prima Masina este de 50 milioane de lei, din diferenta neutilizata din plafonul alocat pentru anul 2016. În decembrie 2014 a fost emisa Hotarârea Guvernului nr. 1053/2014 pentru aprobarea Normelor de aplicare a Ordonantei de urgenta a Guvernului nr. 66/2014 privind aprobarea Programului de stimulare a cumpararii de autoturisme noi, cu modificarile si completarile ulterioare, prin care se reglementeaza modul de acordare a garan2iilor în numele si în contul statului de catre Fondul National de Garantare a Creditelor pentru Întreprinderi Mici si Mijlocii (FNGCIMM) aferente finantarilor acordate persoanelor fizice care îndeplinesc criteriile de eligibilitate pentru achizitia de autoturisme noi în cadrul Programului, de catre institutiile de credit sau institutiile financiare nebancare eligibile, plafonul anual al garantiilor, modalitatea si conditiile de acordare, conditiile de eligibilitate ale finantatorilor, regulile de gestionare ale garantiilor.
Programul de stimulare a cumpararii de autoturisme noi a demarat începând cu luna aprilie a anului 2015, pentru anul 2015 fiind alocat un plafon total al garantiilor de 350 milioane de lei. Perioada scurta avuta la dispozitie de finantatorii parteneri pentru promovarea facilitatilor oferite în cadrul Programului precum si conditiile de creditare foarte apropiate de cele ale pietei financiare, au determinat o utilizare foarte redusa a plafonului pe anul 2015. Astfel, pâna la data de 31.12.2015 au fost acordate un numar de 193 garantii în valoare totala de 3,257 milioane de lei. Pentru anul 2016, plafonul alocat de 100.000.000 de lei, provenind din diferenta neutilizata aferenta plafonului alocat pentru anul 2015, a fost utilizat în procent de aproximativ 1,41%, reprezentând un numar total de 75 de garantii acordate, însumând o valoare de garantare de 1,411 milioane de lei.
Pericolul unei supraestimari a cresterii economice din 2017 nu provine atât din nerealizarea eventuala a veniturilor bugetului general consolidat, cât din structura cresterii economice determinata de masurile fiscale si bugetare luate la cumpana dintre anii 2016 si 2017. Comisia Nationala de Prognoza prevede un PIB pentru 2017 de 815,2 mld. lei, mai mare cu 8 mld. lei fata de estimarea anterioara pentru 2017, facuta în toamna. La un nivel si mai detaliat, presupunerea este ca nivelul consumului privat sa creasca de la 508 mld. lei la 520 mld. lei, deci cu 12 mld. lei (2,5 mld. euro). Formarea bruta de capital fix, adica investitiile, ar urma sa ramâna la fel, la 203 mld. lei.
Miza cea mare este daca cele 2,5 mld. euro bani noi care vor intra în consum se vor îndrepta catre produse din productia interna si nu catre import. Aceasta pentru ca Comsia Nationala de Prognoza nu prevede decât o deteriorare de 2 mld. lei (500 mil. euro) a balantei de plati prin majorarea de bunuri si servicii. Reconstruirea PIB-ului pe 2017 pentru a „încapea” estimarea de venituri de plus 14% în valoare nominala fata de anul anterior, adica sa treaca de la 224 mld. lei la 254 mld. lei, da prilejul unui exercitiu în sine foarte inte­resant daca nu ar fi la un moment dat periculos în cazul în care ceea ce se prognozeaza este departe de realitate.
Câmpia Libertatii din Blaj, locul unde în 1848, la Marea Adunare Nationala, circa 40.000 de români au strigat ”Noi vrem sa ne unim cu tara!”, este reabilitata în cadrul unui proiect ân valoare de 5,2 milioane de lei, mai bine de jumatate din bani provenind de la Consiliul Judetean Alba. Consilierii judeteni din Alba au votat, în sedinta ordinara de joi, un proiect de hotarâre care vizeaza acordarea a trei milioane de lei pentru reabilitarea Câmpiei Libertatii, banii fiind ceruti de Primaria municipiului Blaj, care a motivat ca obiectivul depaseste interesul local, acesta fiind un ”proiect anvergura nationala care tine de lupta românilor pentru unitate nationala”. Lucrarile de reabilitare a Câmpiei Libertatii din Blaj, vizitata anual de 5.000 de turisti, au început în vara si se vor finaliza în circa 12 luni. Initial, costurile estimate au fost mai mici.
Ant Financial, filiala care se ocupa de plati digitale în cadrul companiei de comert online Alibaba, cumpara MoneyGram, firma de transferuri de bani cu sediul în Statele Unite, pentru 880 de milioane de dolari. Preluarea firmei americane de catre grupul din China va avea nevoie de aprobari din partea Comitetului de Investitii Straine din Statele Unite. Autoritatea analizeaza achizitiile straine, invocând securitatea nationala. MoneyGram are aproape 350.000 de filiale în aproape 200 de tari. Ant Financial are peste 630 de milioane de utilizatori. Ant Financial are o cota mare de piata în industria serviciilor de plata online în China. Achizitia ar putea ajuta compania sa se extinda în conditiile în care exista o competitie cu sistemul de plata WeChat al Tencent.
Calin Rotarus, unul dintre cei mai cunoscuti specialisti locali din domeniul online, se va alatura Tailwind România – companie regionala specializata în solutii tehnologice si publicitate de tip programatic, parte a TDG – ThinkDigital Group. Rotarus, care va prelua pozitia de general manager, are o experienta de 15 ani în digital, acumulata în companii precum Goldbach Audience si Arbo Interactive, de unde a plecat în 2013. A adunat aproape 20 ani de cariera în media si publicitate (din care 5 ani în functia de director general). În ultimii ani, Calin s-a dedicat antreprenorialului si a activat ca si consultant independent.
Seful Politiei din orasul Sânnicolau Mare, judetul Timis, care joi seara a provocat un accident rutier pe o strada din Timisoara dupa ce a condus baut, a fost schimbat din functie, iar pe numele sau a fost întocmit un dosar penal. De asemenea, în urma incidentului de joi seara, Claudiu Andreescu a fost schimbat din functie, iar IPJ Timis a dispus cercetarea sa disciplinara. Potrivit reprezentantilor IPJ Timis, seful Politiei Sânnicolau Mare a fost implicat într-un accident rutier soldat cu pagube materiale, pe strada Cluj din Timisoara. Comisarul Claudiu Andreescu se afla în afara serviciului si circula cu masina în spatele unui taxi. La plecarea de la un semafor, Andreescu nu a pastrat distanta regulamentara fata de taxiul din fata sa si ar fi lovit masina în partea din spate.
Edilul din Pecica, cel mai mare oras din judetul Arad, Petru Antal, anunta, în iunie, ca renunta timp de sase luni la telefonul mobil si la contul de Facebook, dar si ca va merge mai mult pe jos si cu bicicleta, pentru a vedea în ce masura îi perturba tehnologiile moderne activitatea, metabolismul si ritmul de lucru.
Dupa cele sase luni, edilul spune ca s-a simtit de parca s-ar fi întors în anii ’90, dar a lucrat mai eficient si a petrecut mai mult timp cu familia. Cunoscutii s-au îndoit atunci ca primarul va reusi sa duca la bun sfârsit experimentul, considerând ca telefonul mobil este mult prea necesar.
Masurile luate de primar nu au înseamnat ca în cele sase luni nu a mai fost la dispozitia locuitorilor. La numarul de mobil al primarului raspundea vocea înregistrata a edilului, care spunea ca cei interesati îl pot contacta “la numarul de fix al Primariei, de luni pâna vineri între orele 8-16 sau oricând la adresa email”. Petru Antal recomanda tuturor sa încerce sa renunte chiar si pentru putin timp la telefonul mobil si la retelele de socializare. Acesta spune ca a început experimentul pentru a vedea cum e când telefoanele mobile nu suna din cinci în cinci minute.
Un tânar din Turcia care încerca sa ajunga în Spatiul Schengen, dar nu avea viza, a fost prins, vineri, la Nadlac, în timp ce încerca sa iasa ilegal din România ascuns pe sasiul unui TIR. Aydin R., în vârsta de 26 de ani, a declarat ca dorea sa ajunga în Spatiul Schengen si s-a ascuns deoarece nu avea o viza. Pe de alta parte, soferul TIR-ului a declarat ca nu are cunostinta despre modul în care conationalul sau s-a ascuns sub camion. Politistii de frontiera i-au întocmit lui Aydin R. acte de urmarire penala pentru tentativa de trecere ilegala a frontierei de stat, iar soferului turc pentru complicitate la tentativa de trecere ilegala a frontierei de stat, urmând ca la finalizarea cercetarilor sa fie luate masurile legale ce se impun.
Angela Merkel plănuieşte să viziteze Turcia pe data de 2 februarie, aceasta fiind prima vizită a cancelarului german după deteriorarea relaţiilor în urma tentativei de lovitură de stat din iulie 2016. Relaţiile dintre Germania şi Turcia s-au deteriorat după tentativa de locitură de stat, Berlinul exprimându-şi îngrijorarea în privinţa măsurilor luate împotriva presupuşilor complotişti, Ankara acuzând la rândul său statul german de eşuarea de a extrăda suspecţii terorişti. Merkel va fi unul dintre liderii cei mai importanţi care va vizita Ankara după tentativa de lovitură de stat. Premierul britanic, Theresa May, va vizita de asemenea Ankara în ziua de sâmbătă.
Ambasada Statelor Unite de la Ankara a emis o avertizare privind riscul producerii unor atacuri care să vizeze cetăţenii americani aflaţi în Turcia, în urma intensificării retoricii antiamericane în acestă ţară. Turcia a fost scena mai multor atentate în ultima lună, iar presa radicală turcă a insinuat că Washingtonul ar fi implicat în comiterea acestor violenţe, acuzaţii dezminţite categoric de Ambasada americană. Comunicatul mai precizează că toate călătoriile efectuate de oficiali americani la Istanbul au nevoie de aprobarea Departamentului de Stat. Anunţul se bazează pe informaţiile care “indică faptul că grupuri extremiste îşi continuă eforturile agresive de a ataca cetăţenii americani şi expaţii aflaţi la Istanbul”.
Steve Bannon, consilier prezidenţial pentru strategie al Administraţiei Trump, a declarat că mass-media ar trebui ”să se abţină de la comentarii”, în urma rezultatului surprinzător al scrutinului prezidenţial. Acesta a făcut aceste afirmaţii în urma rezultatelor scrutinului prezidenţial, care au ”umilit” presa. Afirmaţiile sale au loc după ce sâmbătă Sean Spicer, purtătorul de cuvânt de la Casa Albă, a criticat presa americană pentru felul în care ar fi prezentat grupul prezent pentru a-l susţine pe Trump la ceremonia de punere în funcţie. Şeful campaniei republicane Kellyanne Conway a declarat că Guvernul ”va trebui să regândească relaţia sa cu presa”. Donald Trump a afirmat la rândul său că se află într-un ”război” cu presa şi a acuzat în repetate rânduri că este prezentat într-un mod ”necinsitit” de aceasta.
Reluarea negocierilor de pace asupra Siriei sub egida Naţiunilor Unite, care era programată pe 8 februarie la Geneva, a fost amânată pentru finalul lunii. Rusia a fost, alături de Turcia şi Iran, unul dintre susţinătorii discuţiilor “pregătitoare” care au avut loc la începutul săptămânii în capitala Kazahstanului, Astana. Negocierile de pace de la Astana pe tema crizei din Siria au avut loc în perioada 23-24 ianuarie, iar în urma lor a fost elaborat un comunicat care stipulează stabilirea unui mecanism de monitorizare a armistiţiului din această ţară. Această iniţiativă nu a suscitat însă nici interesul rebelilor, nici pe al lui Bashar-al-Assad, care a anunţat că îşi va continua ofensiva militară în apropiere de Damasc.
Cel puţin nouă persoane au decedat, în urma incendiilor de vegetaţie care au devastat zone vaste din centrul şi sudul statului Chile în condiţiile unor temperaturi caniculare, au anunţat autorităţile, care au precizat că unele incendii au fost declanşate intenţionat. Preşedintele Michelle Bachelet a declarat că au fost identificate 99 de focare de incendii, dintre care 64 ard în continuare necontrolat. Zona devastată este estimată la 2.400 de kilometri pătraţi. Printre cei decedaţi se numără doi ofiţeri de poliţie şi patru pompieri. Echipele de intervenţie au descoperit joi cadavrele a doi ofiţeri de poliţie, a anunţat agenţia de silvicultură din Chile.
O franţuzoaică în vârstă de 23 de ani este suspectată că a plecat din nou într-o zonă irako-siriană la începutul lunii noiembrie, după ce, în 2015, s-a alăturat organizaţiei teroriste Stat Islamic în Siria şi apoi a fost expulzată de Turcia în Franţa. Din data de 18 noiembrie, ea face obiectul unui mandat de arestare. În martie 2015, femeia originară din oraşul francez Saint-Etienne, s-a alăturat organizaţiei teroriste Stat Islamic în Siria. Acolo, Sonia Belayati s-a căsătorit cu un combatant străin care ocupa un loc de frunte în reţea, potrivit unei surse din cadrul securităţii turce. Tânăra s-a despărţit apoi de soţul ei şi a fost plasată într-o închisoare a Stat Islamic. Odată eliberată, ea a reuşit să ajungă în Turcia unde a fost arestată în iunie 2015.
Fotojurnalista Shealah Craighead devine fotograful oficial al lui Donald Trump, înlocuindu-l astfel pe Pete Souza, care a documentat fotografic cele două mandate consecutive ale preşedintelui Barack Obama, potrivit lui Sean Spicer, şeful biroului de presă al lui Trump. Câteva săptămâni la rând, a fost incert dacă Trump va numi un fotograf personal, un rol care a fost privit drept crucial pentru prezervarea istoriei Statelor Unite ale Americii. Acesta nu nu va fi primul stagiu al lui Craighead la Casa Albă. În trecut, fotojurnalista a lucrat ca editor fotografic pentru vicepreşedintele Dick Cheney şi ca fotograf personal al fostei Prime Doamne a Americii, Laura Bush.
Parlamentarul laburist Keith Vaz cere Guvernului britanic să transfere deţinuţii de naţionalitate străină din Marea Britanie în ţările de origine, înainte de Brexit, menţionând în mod explicit deţinuţii români şi polonezi. Keith Vaz s-a remarcat drept un susţinător al dreptului la muncă pentru cetăţenii români în Marea Britanie. El le-a transmis românilor că sunt în continuare bineveniţi în Marea Britanie, chiar dacă Regatul va părăsi Uniunea Europeană. Keith Vaz s-a alăturat campaniei „Why don`t you come over?” şi i-a aşteptat pe români la aeroport în prima zi în care piaţa muncii din Marea Britanie s-a deschis pentru ei. Parlamentarul a fost implicat şi într-un scandal sexual după ce s-ar fi întâlnit cu doi bărbaţi est-europeni care practică prostituţia, cu care ar fi plănuit o petrecere cu escorte masculine şi droguri, la care urma să participe şi un român.
Premierul spaniol Mariano Rajoy a declarat că victoria partidelor de extremă dreapta la alegerile din Franţa şi Germania ar reprezenta o catastrofă pentru Uniunea Europeană, acuzând aceste partide de demagogie ieftină. Marine Le Pen, liderul formaţiunii populiste de extremă-dreapta Frontul Naţional, ar mari şanse să câştige primul tur al alegerilor prezidenţiale, însă ar urma să piardă în faţa conservatorului Francois Fillon în al doilea tur de scrutin, programat pentru 7 mai.
Formaţiunea populistă Alternativă pentru Germania (AfD) are o doctrină politică populistă şi eurosceptică. În scrutinul parlamentar german din 2013, AfD a obţinut 4,7% din voturi, nereuşind să trimită reprezentanţi în Bundestag. În 2014, partidul a obţinut 7,1% din voturi în scrutinul europarlamentar. În alegerile regionale din 2016, AfD a obţinut reprezentare în parlamentele a zece dintre cele 16 landuri germane. Conform celor mai recente sondaje de opinie, AfD ar putea obţine 12-15% din voturi în scrutinul parlamentar programat în Germania pentru luna septembrie 2017.
Reteaua terorista Stat Islamic nu ar exista daca Statele Unite ar fi mentinut controlul asupra zacamintelor de petrol din Irak, afirma noul presedinte american, Donald Trump, citat de ABC News si de CNN. Moderatorul ABC David Muir i-a amintit lui Donald Trump ca exista “critici” care sustin ca preluarea de catre Statele Unite a controlului asupra zacamintelor de petrol din Irak ar fi echivalat cu un furt de la civili, deci ar fi fost o încalcare a normelor internationale. Însa Donald Trump, care a cerut în mai multe rânduri bombardarea sondelor de petrol din Irak pentru a împiedica organizatia terorista Stat Islamic sa obtina profituri, a adaugat : “Va vine sa credeti!? Cine sunt criticii sa spuna acest lucru? Prosti. Eu nu îi numesc critici. Îi numesc prosti”.
Noul ministru de Externe al Germaniei, Sigmar Gabriel, urmeaza sa se întâlneasca saptamâna viitoare cu vicepresedintele american Mike Pence si secretarul de Stat desemnat, Rex Tillerson. Social-democratul Gabriel, un critic dur al lui Trump, l-a înlocuit pe Frank-Walter Steinmeier, fiind în mod oficial învestit vineri în noua functie. Gabriel si social-democratii germani au fost în general favorabili intensificarii dialogului cu Moscova si sunt mai deschisi decât Merkel la ideea de reducere treptata a sanctiunilor impuse Rusiei. Gabriel, anterior ministru al Economiei, va efectua sâmbata prima sa vizita în strainatate în noua calitate de sef al diplomatiei germane, în Franta.
Presedintele american, Donald Trump, si presedintele rus, Vladimir Putin, au programata o conversatie telefonica sâmbata, aceasta urmând sa fie prima lor discutie de când Trump a preluat mandatul. Donald Trump a promis sa aiba relatii mai bune cu Rusia decât predecesorul sau. Luna aceasta, el a sugerat ca va ridica sanctiunile impuse Rusiei de Administratia Obama daca Kremlinul ajuta Statele Unite în lupta împotriva teroristilor. În mesajul de Anul Nou, Putin l-a felicitat pe Trump si si-a exprimat speranta ca cele doua tari vor putea sa “interactioneze în arena internationala la un nivel cu totul nou”.
Cancelarul german, Angela Merkel, ar putea avea sâmbata o discutie telefonica cu presedintele Statelor Unite, Donald Trump, si este de asteptat ca aceasta conversatie sa se concentreze pe Rusia. Sursa nu a specificat daca Trump intentioneaza sa discute cu Merkel despre o eventuala ridicare a sanctiunilor americane impuse Rusiei drept raspuns la interventia acesteia din urma în Ucraina, asa cum au sugerat unele publicatii americane. Însa aceasta a indicat clar faptul ca în cazul în care Casa Alba alege sa faca acest pas, UE nu o va urma neaparat, ridicarea sanctiunilor europene ramânând legata de punerea în aplicare a acordului de pace de la Minsk. Presedintele american, Donald Trump, si presedintele rus, Vladimir Putin, au programata o conversatie telefonica sâmbata, aceasta urmând sa fie prima lor discutie de când Trump a preluat mandatul.
Transferul elveţianului Francois Affolter este din nou de actualitate pentru Steaua, iar Gigi Becali a anunţat că fundaşul central va deveni foarte probabil jucătorul vicecampioanei începând de astăzi. Mutarea intrase în impas după ce cele două părţi nu se înţelegeau asupra duratei contractului (Steaua oferea un contract de un an şi şase luni, în timp ce fotbalistul şi-ar fi dorit un contract pe cel puţin trei sezoane), însă Becali spune că Affolter a acceptat în cele din urmă condiţiile vicecampioanei şi urmează să semneze înţelegerea. Affolter are 25 de ani şi evoluează pe postul de fundaş central, iar a fost legitimat la FC Luzern. În sezonul 2011-2012 a jucat în Bunedsliga, fiind legitimat la Werder Bremen, unde a strâns 13 partide, toate ca titular.
După ce în prima parte a campionatului Steaua a resimţit lipsa unui marcator veritabil, acum, când şi-a luat doi atacanţi valoroşi, Laurenţiu Reghecampf este nevoit să improvizeze din nou. Din lipsa unui “decar”, un om de creaţie la mijlocul terenului. Antrenorul roş-albaştrilor l-a folosit pe Alibec în spatele lui Gnohere, într-un sistem 4-2-3-1, deşi se spunea că cei doi nu pot juca împreună.
Gigi Becali este convins că Gicp Popescu va reintra în cărţi pentru a deveni noul şef al FRF, dacă mult discutată lege a graţierii va intra în cele din urmă în vigoare. Condamnat în Dosarul Transfurilor la 3 ani şi o lună, Gică Popescu a fost eliberat în noiembrie 2015 după executarea a un an şi opt luni din pedeapsă, iar Becali e convins că acesta va putea candida la viitoarele alegeri pentru şefia Federaţiei Române de Fotbal şi va avea şanse uriaşe să câştige.
Mai mulţi arbitri români şi-au schimbat identitatea şi s-au dat drept bulgari sau sloveni pentru a arbitra meciuri amicale ale echipelor din Liga 1 în Antalya şi Cipru, luând câteva decizii care ridică mari semne de întrebare. Federbet, agenţia mondială de monitorizare a pariurilor, vorbeşte despre modificări de cote nefireşti la cinci meciuri jucate de Astra, CFR, Pandurii şi FC Botoşani în această perioadă de pregătire. Iuliu Mureşan, a oferit noi detalii şocante despre modul în care au fost conduse meciurile grupării adrelene din Cipriu. Mureşan a adus în discuţie partidele cu FC Ufa (Rusia) şi Mezokovesd-Zsory SE (Ungaria), pe care CFR le-a câştigat cu 2-0, respectiv 4-1. Oficialul trupei din Gruia spune că nici nu a bănuit că arbitrii partidei cu UFA erau din România, dar admite că aceştia au condus meciul mai mult decât suspect.
Gigi Becali a luat poziţie în scandalul generat de proiectul de ordonanţă de urgenţă privind graţierea şi modificarea codurilor penale şi a anunţat că va participa la dezbaterea publică lansată de Ministerul Justiţiei. Şedinţa urmează să aibă loc luni, 30 ianuarie, la sediul Ministerului Justiţiei. Becali, care va participa la dezbatere în calitate de vicepreşedinte al unei organizaţii pentru apărarea drepturilor omului, e convins că legea graţierii nu poate fi evitată, în ciuda protestelor care au avut loc în Bucureşti şi în alte oraşe mari ale României.
Mihai Stoichiţă a vorbit despre situaţia brazilianului William de Amorim după o primă parte de sezon în care nu a reuşit să confirme. Fostul tehnician al Stelei se aşteaptă ca fostul fotbalist al Astrei să primească în continuare credit, dar îl avertizează că situaţia s-ar putea schimba dacă nici în adoua parte a sezonului nu va confirma. Stoichiţă spune că Florin Tănase ar trebui să joace în flancul stâng al liniei mediene, peste De Amorim.
Federaţia Română de Fotbal a anunţat, prin intermediul unui comunicat, că i-a reţinut de la delegări pe arbitrii care sunt suspectaţi că ar fi oficiat meciuri amicale ale unor echipe de Liga 1 aflate în stagii de pregătire în Cipru şi Turcia. Potrivit unei investigaţii a Gazetei Sporturilor, patru arbitri români ar fi fost prezentaţi ca fiind turci, sloveni sau bulgari pentru a încerca să influenţeze rezultatul partidelor pentru pariurile sportive.
Comisia Centrală a Arbitrilor a fost informată cu privire la situaţia care face obiectul investigaţiei jurnalistice a Gazetei Sporturilor publicată în ediţiile online şi print de ieri şi astăzi, derulând deja o cercetare şi sprijinind Departamentul de Integritate al Federaţiei Române de Fotbal în clarificarea acestui subiect. Arbitrii menţionaţi au fost reţinuţi de la delegări urmând ca, după definitivarea cercetării şi stabilirea concluziilor acesteia, CCA să facă publice măsurile pe care le va adopta, rezervându-şi dreptul de a nu oferi alte comentarii până la acel moment.
După două săptămâni în care s-au antrenat şi au jucat pe terenuri de iarbă impecabile, la temperaturi de primăvară, ieşenii revin în această seară acasă. Echipa lui Eugen Neagoe a efectuat joi ultimele două antrenamente în Turcia, iar în această dimineaţă delegaţia clubului a plecat spre ţară, urmând să aterizeze în Iaşi în cursul serii, după escale la Istanbul şi Bucureşti. De luni, ieşenii vor continua pregătirile în Copou şi vor încerca să se adapteze la condiţiile existente la noi, temperaturi geroase şi terenuri îngheţate.
Elevii lui Neagoe au disputat cinci meciuri amicale în Turcia şi au reuşit să încheie stagiul fără înfrângere, înregistrând trei victorii şi două remize. Cu excepţia primului meci, cel cu Şahtior Karagandy (Kazahstan), încheiat cu o remiză albă, ieşenii au înscris în toate celelalte partide: 1-0 cu liderul Poloniei Jagiellonia Bialystok, 2-0 cu bulgarii de la Vereya Stara Zagora, 2-1 cu Dunav Ruse (Bulgaria) şi 3-3 cu FC Tosno (Rusia). Golgeterul echipei în amicale a fost Andrei Cristea, cu două goluri din penalty, celelalte şase goluri fiind marcate de Bădic, Ciucă, Bole, Panţîru, Boiciuc şi Vasile Gheorghe.
Pentru că nivelul de energie îţi va fi ridicat cu un vin fiert, o apă plată sau cu un ceai cu ROM. ROMânia s-a auzit la Jocurile Olimpice de la Rio, dar se va auzi şi în Parcul Herăstrău. Pentru că dacă vei veni alături de noi, vei fi aproape de campioanele olimpice ale României de la Rio de Janeiro. Cu cele mai groase mânuşi făcute de bunica, nenumăraţi campioni ai României îţi vor spune la microfonul ProSport cum faci posibil imposibilul şi cum devii un adevărat muschetar în cursa vieţii tale. Aşadar, adrenalina îţi va pompa în vene înainte de a lua startul: de la 11:00, în cursa alergătorilor sau de la 11:20 în cea în care gambele şi coapsele îţi vor dicta pulsul inimii. Şi da! Poţi să vii cu Pegasul din copilărie sau chiar cu o bicicletă BMW! Sunt acceptate şi trotinetele… Şi cei mai buni prieteni. Fie că sunt bichoni maltezi, dog german sau dalmaţian.
CSM Bucureşti este mare favorită pentru a câştiga Liga Naţională de handbal feminin în sezonul 2016-2107, după ce rivala din sezoanele trecute, HCM Baia Mare, s-a retras din campionat. CSU Danubius Galaţi a fost penalizată cu un punct, după ce a folosit o jucătoare în stare de suspendare în prima etapă cu CSM Bucureşti. Partida CSM Ploieşti – CSM Bistriţa nu se dispută, după ce formaţia gazdă a anunţat că nu poate organiza meciul. Fiind la a doua neprezentare, CSM Ploieşti este exclusă din campionat, iar toate rezultatele ei se anulează. Cetate Deva s-a retras din campionat, astfel că Liga Naţională va continua numai cu 12 echipe. Cu excepţia etapei a 19-a, în fiecare rundă vor sta câte două echipe.
Manchester United a pierdut, joi seară, meciul din deplasare cu Hull City, scor 1-2, în returul semifinalelor din Cupa Ligii Angliei, dar s-a calificat în finala competiţiei cu scorul general de 3-2. Tom Huddlestone a deschis scorul pentru Hull în minutul 33, din penalty. Paul Pogba a egalat în minutul 66, iar Omar Niasse a adus victoria gazdelor în minutul 85. A fost însă insuficient pentru Hull, întrucât Manchester United se impusese în partida tur cu 2-0. Manchester United întrerupe o serie de 17 meciuri fără înfrângere în toate competiţiile. Hull City se află în prezent pe o poziţie retrogradabilă în clasamentul Premier League, a 19-a, cu 16 puncte după 22 de etape. Southampton şi Manchester United se vor înfrunta în finala Cupei Ligii Angliei, care va avea loc pe stadionul Wembley din Londra în data de 26 februarie. În semifinale, Southampton a trecut de Liverpool cu scorul general de 2-0.
Leicester City a uimit lumea fotbalului în 2016, după ce a cucerit în mod surprinzător titlul în Premier League, însă “vulpile” riscă acum să transforme minunea într-un veritabil coşmar. După 22 de etape scurse din noul sezon trupa lui Ranieri ocupă locul 15 în Anglia, cu doar 21 de puncte, cinci mai multe decât Crystal Palace şi Hull City, formaţiile aflate pe primele două locuri retrogradabile. Iar Ranieri recunoaşte că inclusiv patronul echipei are emoţii în ceea ce priveşte retrogradarea şi chiar i-a transmis că obiectivul echipei este să strângă 40 de puncte în acest sezon, adică o “zestre” suficientă pentru a evita ocuparea unui loc din ultimele trei.
După 17 ani de tenis de performanţă, în care a acces până în sferturi de finală la Roland Garros, a cucerit un titlu ATP sau a mai jucat alte patru finale ATP, Victor Hănescu a ales să treacă la următoarea etapă în succesul înregistrat cu organizarea la Cluj şi Curtea de Argeş a Taberelor de mental coanching “Train Like a Pro”, el a lansat Academia Victor Hănescu la începutul lunii ianuarie 2017.
Echipa de profesionişti din cadrul Academiei este alcătuită din: Victor Hănescu, Firicel Tomai (fost antrenor al lui Victor Hănescu şi al Simonei Halep) , Codruţ Tinică (antrenor specializat în dezvoltarea şi formarea juniorilor), Florian Arsenescu (Doctor în Educaţie Fizică şi Sport, antrenorul lui Victor în 2014-2015 şi al Soranei Cîrstea în 2016), preparator fizic Andrei Penu, Dave de Haan (antrenor de Mental Training, care a lucrat cu Victor Hănescu în circuitul ATP), Cristina Rolo (antrenor de Mental Training, singurul psiholog sportiv din Europa certificat AASP), Monica Ciuta (trainer inteligenţă emoţională, actriţă şi profesor asistent dr. la U.N.A.T.C.), Alexandru Unguru (trainer inteligenţă emoţională şi actor la Teatrul Odeon) şi Nicolae Angelescu (Doctor în Educaţie Fizică şi Sport şi consultant în performanţă sportivă). De asemnea, copiii vor beneficia de programe personalizate de nutriţie, de testări fiziologice şi de programe speciale de parenting.
CSM Bucureşti şi Larvik deschid vineri, de la ora 19:30 (Digi Sport, Dolce Sport), faza a doua a Ligii Campionilor la handbal feminin. Partida se va desfăşura în Sala Polivalentă şi contează pentru Grupa principală 2 din care mai fac parte Gyor, Krim Ljubljana, FC Midtjylland şi Esbjerg. Cele două formaţii se află la prima experienţă a unui meci direct în cupele europene, dar Larvik nu este deloc o echipă necunoscută pentru handbalul românesc. Campioana României a jucat în ultimele două sezoane cu HCM Baia Mare, iar în ultimul deceniu a făcut şase deplasări în România, perioadă în care a mai jucat cu Oltchim Rm. Vâlcea, Rulmentul Braşov şi Oţelul Galaţi. Larvik va aborda meciul cu CSM Bucureşti cu 13 handbaliste. Principalele absenţe din tabăra echipei Larvik sunt poloneza Alina Wojtas şi norvegiencele Sanna Solberg şi Karoline Breivang. De remarcat faptul că Amanda Kurtovic a marcat în ultimul meci de campionat cu Oppsal (39-22) nu mai puţin de 19 goluri.
FC Barcelona a câştigat, meciul de pe teren propriu cu Real Sociedad, scor 5-2, în manşa retur din sferturile de finală ale Cupei Spaniei, şi s-a calificat în penultimul act al competiţiei cu scorul general de 6-2. Pe Camp Nou, în faţa a aproximativ 60.000 de spectatori, Denis Suarez a înscris singurul gol al primei reprize, în minutul 17. În minutul 55, Lionel Messi a dublat avantajul gazdelor, din penalty. Până la final, Juanmi (62′) şi Willian Jose (73′) au marcat pentru Sociedad, în timp ce Luis Suarez (63′), Arda Turan (80′) şi Denis Suarez (82′) au punctat pentru Barcelona. În tur, la San Sebastian, Barcelona câştigase cu 1-0, graţie reuşitei lui Neymar, din penalty. FC Barcelona este câştigătoarea ultimelor două ediţii ale Cupei Spaniei şi clubul cu cele mai multe astfel de trofee în palmares, 28.
Zenit Sankt Petersburg, echipa antrenată de tehnicianul român, Mircea Lucescu, este aproape de cel mai important transfer al sezonului. Echipa rusă şi-a întărit echipa, în acest sezon, cu jucători care au confirmat pe terenul de joc, iar acum sunt pregătiţi să aducă un fundaş dreapta de TOP. Presa din Rusia anunţă că Chelsea şi Zenit s-ar fi înţeles pentru transferul lui Branislav Ivanovic (32 de ani), fotbalist care joacă de nouă ani în Premier League, la „la albaştri”. Ivanovic urmează să semneze un contract pe o perioadă de doi ani şi jumătate, iar la Zenit va câştiga 80.000 de lire pe săptămână. Sârbul a impresionat în Anglia, acolo unde a câştigat, cu Chelsea, 9 trofee printre care: Liga Campionilor, Europa League, două titluri Premier League.
Vremea va fi mai rece decât în mod obișnuit la aceastã datã, geroasã dimineața în cea mai mare parte a țãrii, iar noaptea în nord-vest, centru și local în sud și în vest. Temperaturile maxime se vor încadra, în general între -8 și 2 grade, iar cele minime între -15 și -4 grade. Cerul va fi variabil, cu înnorãri, în general persistente, în regiunile estice, sud-estice și parțial în cele sudice și centrale. Trecãtor va ninge slab, local în Moldova și izolat în Dobrogea și Muntenia. Mai ales în primele ore ale intervalului va fi ceațã asociatã cu chiciurã în sud, în centru și pe arii restrânse în restul teritoriului. Vântul va sufla slab și moderat, cu unele intensificãri la munte, în special la altitudini mari și pe arii restrânse și în partea de rãsãrit.
Vremea va fi mai rece decât în mod obișnuit la aceastã datã, geroasã dimineața. Temperatura maximã se va situa în jurul valorii de -4 grade, iar cea minimã va fi de -8…-6 grade. Cerul va avea înnorãri, iar în primele ore ale intervalului se vor menține condițiile de ceațã asociatã cu chiciurã. Vântul va sufla slab pânã la moderat.
← Mike Diamondz – Bubblin Stiri pe scurt 28 Ianuarie 2017 →

References: CSM 
 CSM 
 CSM 
 CSM 
 CSM 

CSM 
 CSM